**Мінскі дзяржаўны архітэктурна-будаўнічы каледж** (**МДАБК**) — сярэдняя спецыяльная адукацыйная ўстанова ў Мінску. Размешчаны па адрасе вул. Змітрака Бядулі, 7.

Гісторыя
--------

### Даваенны перыяд

У кастрычніку 1921 года рашэннем Глаўпрафадукацыі БССР у Мінску быў адкрыты будаўнічы тэхнікум з архітэктурным і дарожным аддзяленнямі. Першым дырэктарам быў прызначаны Віктар Барысавіч Гурэвіч. Для размяшчэння тэхнікума быў адведзены будынак былой Марыінскай гімназіі, які размяшчаўся на вул. Падгорнай, 37 (цяпер вул. К.Маркса, 29). Заняткі ў тэхнікуме пачаліся 1 лістапада 1921 г. а ўрачыстае адкрыццё новай навучальнай установы адбылося 13 лістапада 1921 г.

Тэарэтычная падрыхтоўка навучэнцаў спалучалася з практычнымі заняткамі, якія праводзіліся ў навучальных майстэрнях, а затым на прадпрыемствах і будоўлях, каб па заканчэнні навучальнай установы будучыя тэхнікі маглі праектаваць нескладаныя збудаванні, ажыццяўляць кіраўніцтва працамі.
Аднак у дзейнасці тэхнікума адбыўся вымушаны перапынак.

У студзені 1922 г. тэхнікум быў закрыты з-за адсутнасці сродкаў. Аднавіў працу ў 1926 г. тады ж ён быў пераназваны ў **Мінскі архітэктурна-дарожна-будаўнічы тэхнікум**. Першы выпуск склаў усяго 13 чалавек. У лістападзе 1926 г. пры Мінскім архітэктурна-дарожна-будаўнічым тэхнікуме быў адкрыты двухгадовы вячэрні рабочы тэхнікум з архітэктурна-будаўнічым і механічным аддзяленнямі, які праз два гады быў пераведзены ў Віцебскі палітэхнікум. 15 чэрвеня 1927 г. адбыўся другі выпуск тэхнікума, арганізавана выстаўка 28 дыпломных прац выпускнікоў.

У красавіку 1928 г. Мінскі архітэктурна-дарожна-будаўнічы тэхнікум быў аб'яднаны з Мінскім дзяржаўным гідратэхнічным тэхнікумам і ператвораны ў **Мінскі дзяржаўны палітэхнікум**. У верасні 1930 г. рэарганізаваны ў **Мінскі архітэктурна-будаўнічы тэхнікум**, падпарадкаваны ВСНГ БССР.

У 1934 г. тэхнікум атрымаў новы будынак па вул. К.Маркса, 3, дзе знаходзіўся да пачатку Вялікай Айчыннай вайны. За даваенны перыяд тэхнікум падрыхтаваў 2500 спецыялістаў па прамысловым і грамадзянскім будаўніцтве. Напярэдадні Вялікай Айчыннай вайны ў тэхнікуме налічвалася прыблізна 1200 навучэнцаў, калектыў выкладчыкаў складаў каля 60 чалавек. У час вайны тэхнікум быў разбураны.

### Пасляваенны перыяд

**Мінскі будаўнічы тэхнікум** адроджаны прыказам Усесаюзнага камітэта па справах вышэйшай школы пры СНК СССР пры Міністэрстве жыллёва-грамадзянскага будаўніцтва БССР № 594 ад 26 ліпеня 1945 г. Тэхнікум не меў свайго будынка, заняткі праводзіліся ў СШ № 35 па вул. Асаавіяхімаўскай (цяпер вул. Магілёўская,7). У сувязі з гэтым заняткі даводзілася праводзіць пасля 16 гадзін, а заняткі па фізкультуры праводзіліся ў спартзалах СШ № 33 (па вул. Маскоўскай) і Доме Афіцэраў. У першым паваенным наборы 90 навучэнцаў былі прыняты на спецыяльнасць «Прамысловае і грамадзянскае будаўніцтва». Пры тэхнікуме меўся інтэрнат, які размяшчаўся ў трох бараках, два з якіх былі пабудаваны ў 1945 г. а адзін сіламі навучэнцаў у 1948 г.

У 1951 г. тэхнікум рыхтаваў спецыялістаў па архітэктуры, прамысловым і грамадзянскім будаўніцтве, цеплазабеспячэнні і вентыляцыі. З 1953 г. пачалі працаваць дзённае і вячэрняе аддзяленні. У жніўні 1954 г. адкрыты чатырохпавярховы навучальны корпус па вул. Галантарэйнай, 7 (цяпер вул. Змітрака Бядулі, 7). У 1956 г. тэхнікум ужо меў два навучальныя карпусы агульнай плошчай 2500 м². Былі абсталяваны навучальныя майстэрні. У 1966 г. Мінскі будаўнічы тэхнікум быў ізноў ператвораны ў **Мінскі архітэктурна-будаўнічы тэхнікум**.

У сярэдзіне 1960-х гг. у тэхнікуме з'явіліся першыя пяць замежных навучэнцаў з Малі. У сярэдзіне 1970-х гг. у тэхнікуме навучаліся 127 чалавек з Манголіі, Чылі, Сірыі, Анголы, Афганістана і іншых краін.

У 1990-я гг. былі адкрыты новыя спецыяльнасці «Бухгалтарскі ўлік, аналіз і кантроль», «Камерцыйная дзейнасць», «Эканоміка і кіраванне прадпрыемствам», «Дызайн». Частка навучання пераведзена на платную аснову.

2 лютага 2000 г. загадам Міністэрства адукацыі Рэспублікі Беларусь № 61 Мінскі архітэктурна-будаўнічы тэхнікум быў ператвораны ў **Мінскі дзяржаўны архітэктурна-будаўнічы каледж**.

Спецыялізацыя
-------------

Каледж вядзе падрыхтоўку па спецыяльнасцях:

* Архітэктура
* Бухгалтарскі ўлік, аналіз і кантроль
* Водазабеспячэнне, водаадвядзенне і ахова водных рэсурсаў
* Дызайн
* Камерцыйная дзейнасць
* Абслугоўванне і эксплуатацыя жылых дамоў
* Прамысловае і грамадзянскае будаўніцтва
* Санітарна-тэхнічнае абсталяванне будынкаў і збудаванняў
* Эканоміка і арганізацыя вытворчасці

Дырэктарат
----------

* 1921—1934 — Віктар Барысавіч Гурэвіч
* 1934—1941 — Ісак Майсеевіч Махліс
* 1945—1948 — Сцяпан Рыгоравіч Чырскі
* 1948—1955 — Пракоп Паўлавіч Краўцоў
* 1955—1976 — Іван Аляксандравіч Станілевіч
* 1976—1980 — Аляксандр Ігнатавіч Тамковіч
* 1980—1989 — Уладзімір Якаўлевіч Канановіч
* 1989—2018 — Іван Іванавіч Шостак
* З 2018 — Надзея Станіславаўна Дзям’янавіч

Спасылкі
--------

* Установа адукацыі «Мінскі дзяржаўны архітэктурна-будаўнічы каледж»
* МДАБК — 90 гадоў Архівавана 19 жніўня 2014.

| ⛭Беларускі нацыянальны тэхнічны ўніверсітэт |
| --- |
| Факультэты | 
* Аўтатрактарны
* Горнай справы і інжынернай экалогіі
* Машынабудаўнічы
* Механіка-тэхналагічны
* Маркетынгу, менеджменту, прадпрымальніцтва
* Энергетычны
* Інфармацыйных тэхналогій і робататэхнікі
* Тэхналогій кіравання і гуманітарызацыі
* Філіял Салігорск
* Інжынерна-педагагічны
* Энергетычнага будаўніцтва
* Архітэктурны
* Будаўнічы
* Прыборабудаўнічы
* Транспартных камунікацый
* Ваенна-тэхнічны
* Спартыўна-тэхнічны
* Міжнародны інстытут дыстанцыйнай адукацыі

 |
| Інстытуты | 
* Рэспубліканскі інстытут інавацыйных тэхналогій
* Інстытут інтэграваных формаў навучання і маніторынгу адукацыі (Ліцэй БНТУ)
* Інстытут Канфуцыя па навуцы і тэхніцы БНТУ
* Інстытут павышэння кваліфікацыі і перападрыхтоўкі кадраў па новых кірунках развіцця тэхнікі, тэхналогіі і эканомікі
* Міжгаліновы інстытут павышэння кваліфікацыі і перападрыхтоўкі кадраў па менеджменце і развіцці персанала

 |
| Каледжы | 
* Бабруйскі дзяржаўны аўтатранспартны каледж
* Барысаўскі дзяржаўны політэхнічны каледж
* Жодзінскі дзяржаўны політэхнічны каледж
* Мінскі дзяржаўны політэхнічны каледж
* Мінскі дзяржаўны архітэктурна-будаўнічы каледж
* Мінскі дзяржаўны тэхналагічны каледж
* Мінскі дзяржаўны машынабудаўнічы каледж
* Салігорскі дзяржаўны горна-хімічны каледж

 |
| Інавацыйная інфраструктура | 
* Навукова-тэхналагічны парк «Палітэхнік»
* Беларускі цэнтр навукова-тэхнічнага супрацоўніцтва з правінцыямі Кітайскай Народнай Рэспублікі
* Беларуска-Венесуэльскі цэнтр навукова-тэхнічнага супрацоўніцтва
* Беларуска-Латвійскі цэнтр трансферу тэхналогій
* Беларуска-Казахстанскі цэнтр навукова-тэхнічнага супрацоўніцтва
* Беларуска–Расійскі цэнтр укаранення айчынных тэхналогій
* Беларуска-Сірыйскі цэнтр навукова-тэхнічнага супрацоўніцтва
* Беларуска-Карэйскі цэнтр па супрацоўніцтве ў вобласці адукацыі, навукі і тэхналогій
* Старт-ап цэнтр
* Вопытны завод «Палітэхнік»

 |
| 

| Інфраструктура |
| --- |
| Архітэктура | 
* Комплекс будынкаў
* 15-ы корпус

 |
| Выдавецтвы і бібліятэкі | 
* Навуковая бібліятэка
* Выдавецтва «Тэхнічная літаратура»

 |
| Спорт | ГК БНТУ-БелАЗ |
| Іншае | Помнік студэнтам і выкладчыкам Беларускага політэхнічнага інстытута |

 |